Arne Ansper lõpetas Tallinna Tehnikaülikooli 1992. a süsteemiinsenerina arvutite ja arvutivõrkude erialal ning kaitses Tallinna Tehnikaülikoolis magistrikraadi 2001.a.  teemal "e-Riigist andmeturbe seisukohalt". Ta on töötanud 1992. aastast alates tarkvara- ja süsteemiarendajana, viinud läbi turvaanalüüse ja -auditeid ning teinud andmeturbealast teadustööd. Arne Ansperil on süsteemi- ja tarkvaraarhitekti kogemus järgmistes projektides: tulemüüritarkvara Barrikaad, turvaliste virtuaalsete privaatvõrkude süsteem Privador VPN, turvalise kaugpöörduse tarkvara SSA, Sertifitseerimise Riikliku Registri infosüsteem, riigi andmekogude teeninduskiht X-tee, Cybernetica  ajatemplisüsteem, e-hääletamise süsteem, tolli infosüsteem.